জেমস আয়ারমঙ্গার
জেমস আয়ারমঙ্গার (ইংরেজি: James Iremonger; জন্ম: ৫ মার্চ, ১৮৭৬ - মৃত্যু: ২৫ মার্চ, ১৯৫৬) ইয়র্কশায়ারের নর্টন এলাকায় জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও ফুটবলার ছিলেন। নটিংহ্যামশায়ার দলের অন্যতম সদস্য ছিলেন তিনি। ১৮৯৯ থেকে ১৯১৪ সময়কালে প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছিলেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে মিডিয়াম পেস বোলিং করতেন।